CELEX: 62008CA0037
Language: et
Date: 2009-09-03 00:00:00
Title: Kohtuasi C-37/08: Euroopa Kohtu (esimene koda) 3. septembri 2009 . aasta otsus (VAT and Duties Tribunal, London eelotsusetaotlus — Ühendkuningriik) — RCI Europe versus Her Majesty's Commissioners of Revenue and Customs (Kuues käibemaksudirektiiv — Kohaldatav maksuõigus — Kinnisvaraga seotud teenused — Selliste teenuste osutamine, millega hõlbustatakse puhkemajutuseks kasutatava kinnisasja kasutusõigust omavate isikute vahelisi vahetustehinguid)

7.11.2009   
            
            
               ET
            
            
               Euroopa Liidu Teataja
            
            
               C 267/15
            
         Euroopa Kohtu (esimene koda) 3. septembri 2009. aasta otsus (VAT and Duties Tribunal, London eelotsusetaotlus — Ühendkuningriik) — RCI Europe versus Her Majesty's Commissioners of Revenue and Customs
   (Kohtuasi C-37/08) (1)
   
   (Kuues käibemaksudirektiiv - Kohaldatav maksuõigus - Kinnisvaraga seotud teenused - Selliste teenuste osutamine, millega hõlbustatakse puhkemajutuseks kasutatava kinnisasja kasutusõigust omavate isikute vahelisi vahetustehinguid)
   2009/C 267/25
   Kohtumenetluse keel: inglise
   
      Eelotsusetaotluse esitanud kohus
   
   VAT and Duties Tribunal, London
   
      Põhikohtuasja pooled
   
   
      Hageja: RCI Europe
   
      Kostja: Her Majesty's Commissioners of Revenue and Customs
   
      Kohtuasja ese
   
   Eelotsusetaotlus — Nõukogu 17. mai 1977. aasta kuues direktiiv 77/388/EMÜ, kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01) artikli 9 lõike 2 punkti a ja artikli 26 tõlgendamine — Kohaldatava maksuõiguse kindlaksmääramine — Selliste teenuste osutamine, millega hõlbustatakse puhkusemajutuse kasutusõiguste vahetust maksukohustuslase poolt sel eesmärgil loodud vahetusklubi liikmete vahel
   
      Resolutsioon
   
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 9 lõike 2 punkti a tuleb tõlgendada nii, et kui teenust osutab ühing, kelle tegevusala on oma liikmete vahel puhkeotstarbeliste majutuskohtade osaajalise kasutamise õiguse vahetamise korraldamine, mille eest ühing võtab oma liikmetelt liikmeks astumise tasu, iga-aastast liikmemaksu ja vahetustasu, siis on teenuse osutamise kohaks selle kinnisasja asukoht, mille suhtes asjaomasel liikmel on osaajalise kasutamise õigus.
   
      (1)  ELT C 92, 12.4.2008.